techiaith/cofnodycynulliad_en-cy huggingface dataset:
English: Thank you. The reason I've asked you this question is I've been dealing with a number of cases within my own constituency where school pupils are being denied transport directly from their home, despite the stress caused by sometimes quite a lot of walks along forest trails and quite isolated areas. According to section 3 of the Learner Travel (Wales) Measure 2008, local authorities must take into account the fact the travel arrangements they make must not cause unreasonable levels of stress. Well, I can tell you, in some of the families that I am dealing with, this is causing a lot of concern for the safety of the child. And it's seen as subjective as to what is considered safe or unsafe: badly lit roads, roads that are completely isolated, and we're talking, in some instances, farm tracks and forest trails. So, this is problematic, because there is no definition of stress nor a definitive list of what criteria could be considered. So, it comes down to the local authority to determine how stress assessments are carried out, in accordance with their own learner travel policy. Counsel General, will you work with the Minister for Education to perhaps provide a list of what criteria local authorities should be taking into account when dealing with stress as a measure, as regards the 2008 Measure itself?
Welsh: Diolch. Y rheswm dros ofyn y cwestiwn hwn i chi yw fy mod wedi bod yn ymdrin â nifer o achosion o fewn fy etholaeth i lle mae trafnidiaeth uniongyrchol o'u cartref wedi cael ei wrthod i ddisgyblion ysgol, er gwaethaf y straen a achosir gan lawer o deithiau cerdded ar hyd llwybrau coedwig ac ardaloedd eithaf ynysig ar brydiau. Yn ôl adran 3 o Fesur Teithio gan Ddysgwyr (Cymru) 2008, rhaid i awdurdodau lleol gymryd i ystyriaeth y ffaith na ddylai'r trefniadau teithio y maent yn eu gwneud achosi lefelau afresymol o straen. Wel, gallaf ddweud wrthych, yn achos rhai o'r teuluoedd yr wyf yn ymdrin â nhw, mae hyn yn achosi llawer o bryder ynglŷn â diogelwch y plentyn. Ac fe welir fod yr hyn a ystyrir yn ddiogel neu'n anniogel yn oddrychol: ffyrdd wedi'u goleuo'n wael, ffyrdd sy'n gwbl anghysbell, ac rydym yn sôn, mewn rhai achosion, am lonydd fferm a llwybrau coedwig. Felly, mae hyn yn broblem, oherwydd nid oes unrhyw ddiffiniad o straen na rhestr ddiffiniol o ba feini prawf y gellid eu hystyried. Felly, cyfrifoldeb yr awdurdod lleol yw penderfynu sut y gwneir asesiadau straen, yn unol â'u polisi teithio dysgwyr eu hunain. Cwnsler Cyffredinol, a wnewch chi weithio gyda'r Gweinidog Addysg i ddarparu rhestr o ba feini prawf y dylai'r awdurdodau lleol eu hystyried wrth ymdrin â straen fel mesur, yng nghyd-destun y Mesur 2008 ei hun?
English: I thank the Member for that question. The Measure, of course, provides a baseline obligation on local authorities to provide transport in specified circumstances, as the Member will be aware, and, obviously, equally, there is an element of discretion for the local authority to make judgments within that framework. She will, I think, be aware the Minister for Education has committed the Government to a wider refresh of the operational guidelines in relation to the learner travel provision, and I'm sure that's the sort of thing she'll have in mind as part of that broader process.
Welsh: Diolch i'r Aelod am y cwestiwn hwnnw. Mae'r Mesur, wrth gwrs, yn rhoi rhwymedigaeth sylfaenol ar awdurdodau lleol i ddarparu trafnidiaeth mewn amgylchiadau penodedig, fel y bydd yr Aelod yn ymwybodol, ac, yn amlwg, yn yr un modd, ceir elfen o ddisgresiwn i awdurdodau lleol i wneud penderfyniadau o fewn y fframwaith hwnnw. Credaf y bydd yn gwybod bod y Gweinidog Addysg wedi ymrwymo'r Llywodraeth i adnewyddu'r canllawiau gweithredol yn ehangach mewn cysylltiad â'r ddarpariaeth teithio i ddysgwyr, ac rwy'n siŵr mai dyma'r math o beth fyddai ganddi mewn golwg fel rhan o'r broses ehangach honno.
English: The next item, therefore, is the business statement and announcement. And I call on the Minister for Finance and Trefnydd to make the statement - Rebecca Evans.
Welsh: Yr eitem nesaf, felly, yw'r datganiad a chyhoeddiad busnes. A dwi'n galw ar y Gweinidog Cyllid a'r Trefnydd i wneud y datganiad - Rebecca Evans.
English: Diolch, Llywydd. There are two changes to this week's business. The Counsel General and Brexit Minister will make a statement shortly to update the Assembly on EU negotiations. Additionally, the Business Committee has agreed to seek a suspension of Standing Orders tomorrow to enable the Standards of Conduct Committee report 01-19 to be debated. Draft business for the next three weeks is set out in the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae dau newid i fusnes yr wythnos hon. Bydd y Cwnsler Cyffredinol a'r Gweinidog dros Brexit yn gwneud datganiad yn fuan i roi'r wybodaeth ddiweddaraf i'r Cynulliad ar drafodaethau'r UE. Yn ogystal â hyn, mae'r Pwyllgor Busnes wedi cytuno i geisio atal y Rheolau Sefydlog yfory i alluogi dadl ar Adroddiad Pwyllgor Safonau Ymddygiad 01-19. Nodir busnes drafft ar gyfer y tair wythnos nesaf yn y datganiad a chyhoeddiad busnes, a welir ymysg papurau'r cyfarfod sydd ar gael i'r Aelodau'n electronig.
English: Minister, please could we have a statement from the Minister of health on the risk to future cancer facilities presented by the shortage of specialists in Wales? Figures produced by the Royal College of Radiologists show that only three extra cancer doctors joined NHS Wales in the past five years. We can see the vacancy rates for clinical oncologists are also the highest in the United Kingdom. A spokesman for the royal college said, and I quote: 'Our shortage of cancer specialists poses a real risk for the future. This impacts on clinical care, research, education, leadership and service development.' Quote closed. Please can we have a statement from the Minister of health on this very serious issue? And my second statement, Minister, I would like to have, because Welsh Government - . We are asking in this Chamber to devolve more legal powers to our Chamber and this great institution. On the other hand, when there are some high-profile cases in England that this Assembly goes for, we hire an English barrister. Is there any shortage of Welsh barristers with the competence and the quality? Why don't we hire them and use our own home-grown talented barristers and face those legal wranglings in the High Court in London?
Welsh: Gweinidog, os gwelwch chi'n dda, a gawn ni ddatganiad gan y Gweinidog iechyd ar y risg i gyfleusterau canser yn y dyfodol a gyflwynir o ganlyniad i'r prinder arbenigwyr yng Nghymru? Mae'r ffigurau a gynhyrchwyd gan Goleg Brenhinol y Radiolegwyr yn dangos mai dim ond tri meddyg canser ychwanegol a ymunodd â'r GIG Cymru yn y pum mlynedd diwethaf. Gallwn weld hefyd fod y cyfraddau swyddi gwag ar gyfer oncolegwyr clinigol yr uchaf yn y Deyrnas Unedig. Dywedodd llefarydd ar ran y Coleg Brenhinol, a dyfynnaf: 'Mae prinder arbenigwyr canser yn risg gwirioneddol i'r dyfodol. Mae hyn yn effeithio ar ofal clinigol, ymchwil, addysg, arweinyddiaeth a datblygu'r gwasanaeth.' Cau'r dyfyniad. A gawn ni ddatganiad gan y Gweinidog iechyd ar y mater difrifol iawn hwn, os gwelwch yn dda? A'r ail ddatganiad, Gweinidog, yr hoffwn ei gael, oherwydd mae Llywodraeth Cymru - . Rydym yn gofyn yn y Siambr hon a ellir datganoli mwy o bwerau cyfreithiol i'n Siambr a'r sefydliad ardderchog hwn. Ar y llaw arall, pan fo rhai achosion uchel eu proffil yn Lloegr y mae'r Cynulliad hwn yn ymwneud â nhw, rydym yn llogi bargyfreithiwr Saesneg. A oes yna brinder bargyfreithwyr yng Nghymru sydd â'r cymhwysedd a'r ansawdd? Pam na wnawn ni eu llogi nhw a defnyddio ein bargyfreithwyr dawnus cynhenid ni ein hunain ac wynebu'r anghydfodau cyfreithiol hynny yn yr Uchel Lys yn Llundain?
English: Thank you very much for raising the issue, particularly of clinical oncologists. I would suggest that the earliest opportunity for you to raise that with the health Minister would be this afternoon in the statement on 'Train. Work. Live.', which is the Welsh Government's efforts to ensure that we do have the appropriate staff within the NHS with the skills that we need for the future. And, on the issue of the Welsh barristers, I would imagine that availability and skills and expertise might have something to do with this, but I would suggest again that you raise this directly with the Counsel General, who'll be able to provide a view on that.
Welsh: Diolch yn fawr iawn ichi am godi'r mater, yn enwedig ynglŷn ag oncolegwyr clinigol. Byddwn yn awgrymu mai'r prynhawn yma fyddai'r cyfle cyntaf i chi i godi hynny gyda'r Gweinidog iechyd yn y datganiad ar 'Hyfforddi. Gweithio. Byw.', sef ymdrechion Llywodraeth Cymru i sicrhau bod gennym y staff priodol o fewn y GIG sy'n meddu ar y sgiliau sydd eu hangen arnom ar gyfer y dyfodol. Ac, ar fater bargyfreithwyr Cymru, byddwn yn dychmygu bod gan argaeledd, sgiliau ac arbenigedd rywbeth i'w wneud â hyn. Ond byddwn unwaith eto yn awgrymu eich bod yn codi hyn uniongyrchol gyda'r Cwnsler Cyffredinol, a bydd ef yn gallu rhoi barn ar hynny.
English: Welsh Government continues to remain an enthusiastic supporter of the proposal for a Swansea bay tidal lagoon, and we're pleased that there are other options and other ways of funding that being looked at at the moment. There's no lack of enthusiasm here, and we are still keen to ensure that Wales can be a world leader in marine and tidal technology. I think that the enthusiasm certainly is here across Government to make that happen and, should a viable proposal come forward, then Welsh Government would certainly be keen to have those discussions. The funding that we identified previously still remains on the table for that scheme, should a viable proposal come forward. Of course, the environment Minister will be intending to make a statement on a low-carbon Wales before the summer recess, which might be another opportunity to explore this issue.
Welsh: Mae Llywodraeth Cymru yn parhau i fod yn gefnogwr brwd i'r cynnig o gael morlyn llanw Bae Abertawe, ac rydym yn falch bod opsiynau eraill a ffyrdd eraill o ariannu hynny'n cael eu hystyried ar hyn o bryd. Nid oes diffyg brwdfrydedd yma, ac rydym yn dal yn awyddus i sicrhau y gall Cymru fod yn arweinydd byd-eang ym maes technoleg forol ac ynni'r llanw. Credaf fod y brwdfrydedd yn sicr yma ar draws y Llywodraeth i wneud i hynny ddigwydd a phe byddai cynnig hyfyw yn cael ei gyflwyno, yna byddai Llywodraeth Cymru yn sicr yn awyddus i gael y trafodaethau hynny. Mae'r arian a nodwyd gennym yn flaenorol yn parhau i fod ar y bwrdd ar gyfer y cynllun hwnnw, pe byddai cynnig hyfyw yn cael ei gyflwyno. Wrth gwrs, bydd Gweinidog yr Amgylchedd yn bwriadu gwneud datganiad ar Gymru carbon isel cyn toriad yr haf, a gallai hyn fod yn gyfle arall i ymchwilio i'r mater hwn.
English: Thank you very much for raising both of those issues, and, of course, it's the Ministry of Justice that oversees the youth offending teams in the three local authority areas run by Western Bay. It must take urgent action as a result of the findings set out in the HMI probation report. We want to ensure that services are in place to support young people who are at risk of entering the criminal justice system and to ensure that they are robust and reliable and fit for service. I can tell you that Welsh Government officials have been in discussion with their counterparts, and it's the intention of the Minister, Jane Hutt, to write to the Ministry of Justice on that particular issue. And, on your concerns regarding clean air, I'll certainly ask the Minister to write to you with an update, but I can say again that I've been having discussions with colleagues across Government in terms of shaping our programme of statements and debates as we move forward towards the end of the summer term, and the Deputy Minister has been clear that she'd like to bring forward a statement on clean air during that time.
Welsh: Diolch yn fawr am godi'r ddau fater hynny, ac, wrth gwrs, y Weinyddiaeth Gyfiawnder sy'n goruchwylio'r timau troseddau ieuenctid yn y tair ardal awdurdod lleol a drefnir gan Fae'r Gorllewin. Rhaid gweithredu ar frys o ganlyniad i'r canfyddiadau a nodir yn adroddiad prawf AEM. Rydym eisiau sicrhau bod gwasanaethau ar waith i gefnogi pobl ifanc sydd mewn perygl o fynd i mewn i'r system cyfiawnder troseddol ac i sicrhau eu bod yn gryf ac yn ddibynadwy ac yn addas ar gyfer y gwasanaeth. Gallaf ddweud wrthych fod swyddogion Llywodraeth Cymru wedi bod mewn trafodaeth gyda'u cymheiriaid, ac mae'r Gweinidog, Jane Hutt, yn bwriadu ysgrifennu at y Weinyddiaeth Gyfiawnder ar y mater penodol hwnnw. Ac o ran eich pryderon ynghylch aer glân, byddaf yn sicr yn gofyn i'r Gweinidog ysgrifennu atoch gyda'r wybodaeth ddiweddaraf. Ond gallaf ddweud unwaith eto fy mod wedi cael trafodaethau â chydweithwyr ar draws y Llywodraeth o ran llunio ein rhaglen o ddatganiadau a dadleuon wrth inni symud ymlaen tuag at ddiwedd tymor yr haf, ac mae'r Dirprwy Weinidog wedi bod yn glir y byddai'n hoffi cyflwyno datganiad ar aer glân yn ystod y cyfnod hwnnw.
English: Will the Trefnydd make a statement, please, on procurement in the Welsh health service in terms of its adherence, really, to local procurement in Wales? With health boards currently reporting a £90.4 million overspend for 2018-19, it is clear that finances are teetering on the brink. I was really disappointed, therefore, to learn quite recently that potentially more expensive blood glucose meters and test strips are being procured across Wales. For example, I understand that the cost of strips currently being purchased by the Welsh NHS are actually costing in the region of 70 per cent more than is necessary and that these can actually be procured locally in north Wales by a company that is encountering significant difficulties in being accepted on the preferred list. Now, this is despite the fact that they supply their products internationally and are used in the health sector across other parts of the UK. Given the potential to save money and support Welsh business, I would be pleased if you would be willing to investigate this situation more should I provide you with more information, and explain what steps you are taking to ensure that all procurement in our health service is based on a measure of value for money that also fits in with the principles of local Welsh procurement.
Welsh: A wnaiff y Trefnydd wneud datganiad, os gwelwch yn dda, ar gaffael yn y gwasanaeth iechyd yng Nghymru o ran ei ymlyniad i gaffael yn lleol yng Nghymru yn benodol? Gyda'r byrddau iechyd yn adrodd ar hyn o bryd am £90.4 miliwn o orwariant yn 2018-19, mae'n amlwg bod cyllid yn gwegian. Roeddwn yn hynod siomedig, felly, i ddysgu'n ddiweddar bod mesuryddion glwcos gwaed, sydd o bosib yn fwy costus, a stribedi prawf yn cael eu caffael ar draws Cymru. Er enghraifft, deallaf fod cost stribedi sy'n cael eu prynu ar hyn o bryd gan y GIG yng Nghymru, mewn gwirionedd, oddeutu 70 y cant yn fwy nag sydd raid ac y gellid caffael y rhain yn lleol yng Ngogledd Cymru gan gwmni sy'n wynebu anawsterau sylweddol i gael eu derbyn ar y rhestr a ffefrir. Yn wir, mae hyn yn bodoli er gwaethaf y ffaith eu bod yn cyflenwi eu cynnyrch yn rhyngwladol ac yn cael eu defnyddio yn y sector iechyd ar draws rhannau eraill o'r DU. O ystyried y potensial i arbed arian a chefnogi busnes yng Nghymru, byddwn yn falch pe baech yn barod i ymchwilio i'r sefyllfa hon ymhellach pe byddwn i'n rhoi mwy o wybodaeth ichi, ac egluro pa gamau yr ydych yn eu cymryd i sicrhau bod pob caffael yn ein gwasanaeth iechyd yn seiliedig ar fesur o werth am arian a hefyd yn cydweddu ag egwyddorion caffael lleol Cymru.
English: Thank you for raising that. Of course, you'll be aware of the statement that the First Minister made in September regarding the National Procurement Service and Value Wales and the importance that we put on good procurement practice across Wales. You mentioned the state of NHS finances, and the current NHS forecast represents a material improvement from the 2017-18 outturn, and, again, we would look forward to continued improvement next year. NHS organisations collectively have made over £1.5 billion-worth of efficiency savings since the new organisations were established at the beginning of the decade. And, in the last financial year, over two thirds of these savings of 71 per cent were found on a recurrent basis and we would expect that to be maintained in 2018-19. On the specific issue of the blood glucose strips, if you do send me some further information, I'd be certainly happy to explore that with the health Minister.
Welsh: Diolch ichi am godi hynny. Wrth gwrs, byddwch yn ymwybodol o'r datganiad a wnaeth y Prif Weinidog ym mis Medi ynghylch y Gwasanaeth Caffael Cenedlaethol a Gwerth Cymru a'r pwysigrwydd a roddwn ar arferion caffael da ar draws Cymru. Soniasoch am gyflwr cyllid y GIG, ac mae rhagolwg presennol y GIG yn welliant sylweddol o alldro 2017-18, ac unwaith eto, byddem yn edrych ymlaen at welliant parhaus y flwyddyn nesaf. Mae sefydliadau'r GIG ar y cyd wedi gwneud dros £1.5 biliwn o arbedion effeithlonrwydd ers sefydlu'r cyrff newydd ar ddechrau'r degawd. Ac, yn y flwyddyn ariannol ddiwethaf, gwelwyd bod dros ddwy ran o dair o'r arbedion hyn o 71 y cant ar sail reolaidd a byddem yn disgwyl bod hyn yn cael ei gynnal yn 2018-19. Ar fater penodol stribedi glwcos gwaed, os anfonwch ragor o wybodaeth i mi, byddwn yn sicr yn hapus i archwilio hynny gyda'r Gweinidog Iechyd.
English: With regard to the first query relating to your correspondence with the Deputy Minister on the Welsh independent living grant, I understand, as you say, you sent the letter in the middle of the month, so, perhaps if we let the standard 17-working-day response time elapse and if you haven't had a response within that time, I'd be certainly pleased to ensure that you do receive a timely response from the Minister. On the issue of your concern about unemployment in the Valleys and your recognition that there are fantastic projects taking place there, I know that it is the intention of the Deputy Minister to bring forward a statement that encapsulates the work that is being undertaken by the Valleys taskforce, our Better Jobs Closer to Home schemes and also the foundational economy, again, this side of the summer recess.
Welsh: O ran yr ymholiad cyntaf sy'n ymwneud â'ch gohebiaeth gyda'r Dirprwy Weinidog ynglŷn â grant byw'n annibynnol Cymru, rwy'n deall, fel y gwnaethoch ddweud, eich bod wedi anfon y llythyr ganol y mis. Felly, os gallwn adael yr amser ymateb 17 diwrnod gwaith safonol i basio, a chithau heb gael ymateb o fewn yr amser hwnnw, byddwn yn sicr yn falch o wneud yn siŵr eich bod yn cael ymateb prydlon gan y Gweinidog. O ran eich pryder am ddiweithdra yn y Cymoedd a'ch bod yn cydnabod bod prosiectau gwych yn digwydd yno, gwn fod y Dirprwy Weinidog yn bwriadu cyflwyno datganiad sy'n crynhoi'r gwaith sy'n cael ei wneud gan dasglu'r Cymoedd, ein cynlluniau Swyddi Gwell yn Nes at Adref a hefyd yr economi sylfaenol, unwaith eto, yr ochr hon i doriad yr haf.
English: On 20 March, this Assembly instructed the Welsh Government to write to the European committee for the prevention of torture to raise the concerns of Imam Sis and the other Kurdish hunger strikers on the international stage. Imam, who lives in Newport, is now on his one-hundred-and-seventh day of hunger strike. The situation is now beyond serious. It's profoundly immediate. It's urgent. I note that the motion, though passed, is not binding on the Government, and so I'd like an update, please, on whether the Government have acted on the instruction given to it by the Assembly. I'd also note that, during the debate, the Minister told me that the Welsh Government would not be willing to take action on this because it isn't a devolved matter. But since that principle was waived in the debate immediately following that, relating to the WASPI women, where the Government indicated it would write a letter, could we please be reassured that the same principle will be followed here? I'm very worried about Imam.
Welsh: Ar 20 Mawrth, cyfarwyddodd Llywodraeth Cymru y Cynulliad hwn i ysgrifennu at y pwyllgor Ewropeaidd atal artaith i godi pryderon Imam Sis a'r streicwyr newyn Cwrdaidd eraill ar y llwyfan rhyngwladol. Mae Imam, sy'n byw yng Nghasnewydd, yn awr ar ei ganfed a saith diwrnod o streic newyn. Mae'r sefyllfa bellach yn ddifrifol iawn. Mae'n ddybryd. Mae'n fater brys mawr. Sylwaf nad yw'r cynnig, er ei basio, yn rhwymo'r Llywodraeth, ac felly hoffwn ddiweddariad, os gwelwch yn dda ynghylch a yw'r Llywodraeth wedi gweithredu ar y cyfarwyddiadau a roddwyd iddo gan y Cynulliad. Byddwn yn nodi hefyd, yn ystod y ddadl, fod y Gweinidog wedi dweud wrthyf na fyddai Llywodraeth Cymru yn barod i gymryd camau ar hyn oherwydd nid yw'n fater sydd wedi'i ddatganoli. Ond ar ôl hepgor yr egwyddor honno yn y ddadl a oedd yn dilyn yn union wedi hynny, yn ymwneud â menywod WASPI, lle nododd y Llywodraeth y byddai'n ysgrifennu llythyr, a gawn ni sicrwydd, os gwelwch yn dda, y bydd yr un egwyddor yn cael ei dilyn yma? Rwy'n poeni'n fawr am Imam.
English: Thank you for raising this issue again. I think, as the Minister was able to outline in her response to the debate, it is an extremely serious and concerning situation, and it's a situation that many people across Wales feel extremely passionately about as well. The Minister did set out that it would be for the Assembly to send any letter on behalf of the Assembly. It wouldn't normally be the Welsh Government that did it on its behalf. But I'll certainly have a further conversation to explore what action might be taken.
Welsh: Diolch ichi am godi'r mater hwn eto. Credaf, fel y llwyddodd y Gweinidog i amlinellu yn ei hymateb i'r ddadl, ei bod yn sefyllfa hynod ddifrifol ac yn un sy'n peri pryder, ac mae'n sefyllfa y mae llawer o bobl ledled Cymru yn teimlo'n angerddol iawn yn ei chylch hefyd. Eglurodd y Gweinidog mai'r Cynulliad fyddai'n anfon unrhyw lythyr ar ran y Cynulliad. Fel rheol nid Llywodraeth Cymru fyddai'n gwneud hynny ar ei ran. Ond yn sicr byddaf yn cael sgwrs bellach i ystyried pa gamau y gellid eu cymryd.
English: Today the Business Committee met and discussed my motion to use section 37 of the Government of Wales Act 2006 to compel the Permanent Secretary to release the leak inquiry into the sacking of Carl Sargeant. They're going to return to the motion after Easter, and I hope they can support it. In fact, I'd encourage all AMs here to support it and sign up as supporters to the motion. I'd also like a Government statement on this, because why don't we just act with some openness and transparency and publish the report when it's clearly in the public interest?
Welsh: Heddiw, mae'r Pwyllgor Busnes wedi cyfarfod a thrafod fy nghynnig i ddefnyddio adran 37 o Ddeddf Llywodraeth Cymru 2006 i orfodi'r Ysgrifennydd Parhaol i ryddhau'r ymchwiliad i'r datgeliad ar ddiswyddo Carl Sargeant. Maen nhw'n mynd i ddychwelyd at y cynnig ar ôl y Pasg, a gobeithio y gallant ei gefnogi. Yn wir, byddwn yn annog holl Aelodau'r Cynulliad yma i'w gefnogi ac ymuno fel cefnogwyr y cynnig. Hefyd, hoffwn ddatganiad gan y Llywodraeth ar hyn, oherwydd pam na allwn ni weithredu'n agored a thryloyw ynglŷn â hyn a chyhoeddi'r adroddiad gan ei fod yn amlwg er budd y cyhoedd?
English: I'd ask you to look again at the response that the First Minister gave to the leader of Plaid Cymru when he asked a question on this precise issue just earlier on this afternoon. The First Minister set out that he is currently considering the judgment that was made and taking some further advice with a view to updating the Assembly in due course.
Welsh: Gofynnaf ichi edrych eto ar yr ymateb a roddodd y Prif Weinidog i arweinydd Plaid Cymru pan ofynnodd gwestiwn ar y mater penodol hwn ychydig yn gynharach y prynhawn yma. Mae'r Prif Weinidog yn nodi ei fod ar hyn o bryd yn ystyried y dyfarniad a wnaed ac yn cymryd cyngor pellach gyda'r bwriad o roi'r wybodaeth ddiweddaraf i'r Cynulliad maes o law.